Dr Brunne het e zwölfeggige Droog und dr Stock isch fast so hooch wie d Hüüser nääbedraa.  Vo de vierezwanzig Figuure, won en emol verziert häi, so no zwäiäzwanzig übrig, drizää Ängel, won e baar von ene Baasler Wabbe drääge, säggs Häiligi und drei Brofeete. D Hauptfiguure si d Maria mit em Chind und eme Szepter in dr Hand, dr Petrus mit em Schlüssel und dr Evangelist Johannes. Dr Ängel uf em Spitz hebt e Zwiig von ere Palme in dr Hand.